Impresarul lui Dragoș Nedelcu a primit o hârtie de la FCSB potrivit căreia se poate transfera până la 1 martie 2019 pentru două milioane de euro, iar jucătorul are deja o ofertă importantă. Dragoș Nedelcu ar putea ajunge în MLS, la Chicago Fire, potrivit Prosport.

Americanii ar fi dispuși să achite suma cerută de Gigi Becali pentru ca mutarea să se realizeze în zilele următoare, perioada de transferuri din SUA fiind deschisă de pe 13 februarie.

17meciuri are Nedelcu în acest sezon la FCSB

1.500.000 €este cota lui Nedelcu la transfermarkt

Dacă transferul lui Nedelcu la Chicago Fire s-ar realiza, acesta ar fi al doilea român care ajunge în campionatul din SUA în această iarnă, după Alex Mitriță, care a fost transferat de New York City FC de la CS U Craiova.